PATVIRTINTA

Kėdainių r. Akademijos gimnazijos

direktoriaus 2020 m. sausio 23 d.

įsakymu Nr. V1-19

**KĖDAINIŲ R. AKADEMIJOS GIMNAZIJOS**

**RESPUBLIKINIO PRADINIŲ KLASIŲ MOKINIŲ KŪRYBINIŲ DARBŲ KONKURSO „ŠIRDELĖJE LAISVA LIETUVA“**

**NUOSTATAI**

**I. BENDROSIOS NUOSTATOS**

 1. Respublikinio pradinių klasių mokinių kūrybinių darbų konkurso **„Širdelėje laisva Lietuva“** (toliau – Konkursas) organizavimo nuostatai (toliau – Nuostatai) reglamentuoja konkurso tikslą ir uždavinius, organizavimo tvarką, vietą, laiką, vertinimą ir dalyvių apdovanojimą.

 2. Konkurso organizatoriai – Kėdainių r. Akademijos gimnazija (toliau – Organizatoriai). Partneris Kėdainių Švietimo pagalbos tarnyba.

 3. Informacija apie konkursą skelbiama Kėdainių r. Akademijos gimnazijos internetinėje svetainėje <http://www.akademijos.kedainiai.lm.lt/>

**II. KONKURSO TIKSLAS IR UŽDAVINIAI**

 4. Konkurso tikslas – skatinti mokinių domėjimąsi gimtinės istorija ir ugdyti mokinių patriotiškumą.

 5. Uždaviniai:

 5.1. ugdyti kūrybiškumą, meninius gebėjimus, bendrąsias kompetencijas;

 5.2. gilinti vaikų gebėjimą įgytas (turimas) žinias pritaikyti praktikoje.

**III. KONKURSO ORGANIZAVIMO TVARKA**

 6. Konkurse gali dalyvauti 1 – 4 klasių mokiniai.

 7. Konkurso pradžia – 2020 m. vasario 3 d., pabaiga–kovo 5 d. Jei darbas siunčiamas paštu, paskutinė išsiuntimo diena, nurodyta pašto antspaude – 2020 m. kovo 3 d.

 8. Darbų autorius – vienas mokinys. Viena klasė gali pateikti neribotą skaičių kūrybinių darbų.

 9. Konkursui pateikiamų piešinių atlikimo technika – laisvai pasirenkama.

 10. Piešinio formatas – A4 arba A3 lapas.

 11. Pateikiant kiekvieną darbą, užpildoma dalyvio anketa (1 priedas). Anketą prašome užpildyti kompiuteriu didžiosiomis raidėmis, iškirpti ir priklijuoti kitoje piešinio pusėje.

 12. Darbai kartu su užpildyta konkurso dalyvio anketa pristatomi į Akademijos gimnaziją arba siunčiami adresu:

**Respublikiniam kūrybinių darbų konkursui „Širdelėje laisva Lietuva“**

**Kėdainių r. Akademijos gimnazija**

**Jaunimo g. 2,**

**58339 Akademija**

**Kėdainių r.**

**IV. VERTINIMAS. LAIMĖTOJŲ APDOVANOJIMAS**

 13. Nuostatus atitinkantys kūrybiniai darbai perduodami vertinimo komisijai:

 13.1. komisija piešinius vertins pagal nurodytus kriterijus: piešinio atitikimas temai, kūrybiškumas atskleidžiant temą, atliktos technikos savitumas, originalumas, bendras estetinis vaizdas;

 13.2. darbai bus vertinami ir apdovanojami pagal amžiaus grupes:

* I grupė – 1 klasių mokiniai;
* II grupė –2 klasių mokiniai;
* III grupė – 3 klasių mokiniai;
* IV grupė – 4 klasių mokiniai.

 14. Organizatorių sudarytos ir gimnazijos direktoriaus patvirtintos vertinimo komisijos atrinkti geriausi darbai bus apdovanoti gimnazijos direktoriaus diplomais (I, II ir III vietų laimėtojai kiekvienoje amžiaus grupėje). Mokinius rengusiems mokytojams bus išrašomos metodinės veiklos pažymos ir išsiųstos elektroniniu paštu.

 15. Kovo 11–31 dienomis gimnazijoje bus organizuojama paroda, kurios metu gimnazijos bendruomenė rinks labiausiai patikusį kūrybinį darbą kiekvienoje amžiaus grupėje. Šių darbų autoriams bus įteikti gimnazijos direktoriaus padėkos raštai.

 16. Konkurso rezultatai skelbiami 2020 m. kovo 31 d. gimnazijos internetinėje svetainėje:

gimnazija@akademijos.kedainiai.lm.lt

 17. Po parodos eksponavimo laimėtojams diplomai ir padėkos bus įteikti arba išsiųsti į mokytojų elektroninius paštus.

**V. ORGANIZATORIAI**

 18. Konkurso organizatorius – Kėdainių r. Akademijos gimnazija. Jaunimo g. 2, 58339 Akademija, Kėdainių r., tel. (8 347) 37 265, el. p. gimnazija@akademijos.kedainiai.lm.lt

 19. Konkursą organizuoja ir informaciją teikia Kėdainių r. Akademijos gimnazijos pradinio ugdymo mokytojos Vitalija Strautnikienė, tel. 8 675 33 573, el. p. vita44@gmail.com, Vilma Dabašinskienė, tel. 8 671 25 450, el. p. vilmytegood@gmail.com.

**VI. BAIGIAMOSIOS NUOSTATOS**

 20. Darbai, neatitinkantys konkurso reikalavimų, per vėlai pristatyti ar plagijuoti, nebus pateikiami vertinimo komisijai.

 21. Konkurso dalyviai, pateikdami darbus, sutinka, kad jų kūrybiniai darbai bus eksponuojami gimnazijos parodoje ,,Širdelėje laisva Lietuva“. Konkursui pateikti darbai negrąžinami.

 22. Konkurso organizatoriai, esant būtinybei, pasilieka teisę keisti taisykles, dalyvavimo sąlygas.

*––––––––––––––––––––*

Respublikinio pradinių klasių mokinių kūrybinių darbų konkurso nuostatų

1 priedas

**RESPUBLIKINIO MOKINIŲ KŪRYBINIŲ DARBŲ KONKURSO**

**„ŠIRDELĖJE LAISVA LIETUVA“**

dalyvio anketa

|  |  |
| --- | --- |
| Kūrybinio darbo pavadinimas  |  |
| Autoriaus vardas, pavardė  |  |
| Klasė |  |
| Mokymo įstaigos pavadinimas  |  |

Respublikinio pradinių klasių mokinių kūrybinių darbų konkurso nuostatų

2 priedas

**RESPUBLIKINIO MOKINIŲ KŪRYBINIŲ DARBŲ KONKURSO**

**„ŠIRDELĖJE LAISVA LIETUVA“**

**DALYVIŲ SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Autoriaus vardas, pavardė | Klasė | Mokymo įstaigos pavadinimas | Vadovo vardas, pavardė, kvalifikacinė kategorija, elektroninis paštas,telefono numeris |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_